เรื่องร้องเรียน (ถนน) วันที่ 2022-06-19 03:36:09 — แขวงดินแดง เขตดินแดง กรุงเทพมหานคร
แจ้งปัญหาค่ะ
เรียนทุกท่านที่มีอำนาจช่วยเหลือ

        บ้านเราเลขที่ 477/13 อยู่ในซอยประชาสงเคราะห์2 แยก3 (ซอยสิงโต) เขตดินแดงค่ะ ในซอยจะมีเสาไฟฟ้าอยู่หน้าบ้าน ซึ่งตามเสาไฟฟ้าจะมีสายอินเตอร์เน็ตที่รกมากติดอยู่ด้วยในระดับเดียวกับระเบียงบ้านชั้น2 และจากที่เดินสำรวจพบว่าบ้านเรารวมถึงหลายๆบ้านที่เสาไฟจะตั้งอยู่ข้างหน้าพอดี มีปัญหาคือสายอินเตอร์เน็ตเก็บไม่เป็นระเบียบและห้อยลงมา บดบังทัศนวิสัยระเบียงบ้านชั้น2 นอกจากนี้ยังเป็นที่นกสามารถมาเกาะและอึหน้าบ้านทำให้สกปรกและเป็นแหล่งรวมเชื้อโรค และอาจเป็นอันตรายต่อคนที่อยู่ในบ้านได้ในซักวัน (เช่นหากตากผ้าแล้วน้ำหยดใส่สายเน็ต อาจช็อตใส่ได้) 
        เราเพิ่งย้ายเข้ามาอยู่ได้อาทิตย์หนึ่ง เลยไม่ทราบว่าคนในซอยเคยได้แจ้งปัญหานี้แล้วรึเปล่า เพราะแฟนที่บ้านอยู่ในซอยนี้มาก่อนเหมือนกันก็บอกว่าสายอินเตอร์เน็ตรกรุงรังแบบนี้มานานมากๆแล้ว 
         ขอรบกวนท่านที่มีอำนาจพิจารณาช่วยรับเรื่องนี้ไว้พิจารณาและช่วยเหลือด้วยนะคะ เพราะในซอยอื่นๆแถบนี้ก็มีปัญหานี้เช่นเดียวกัน และทุกคนอาจเข้าใจผิดคิดว่าเป็นซอย บ้านคนเลยขอความช่วยเหลือจากรัฐไม่ได้ แต่เราคิดว่าซอยนี้เป็นสาธารณะ และปัญหานี้ก็เป็นปัญหาเส้นเลือดฝอยที่สมควรได้รับการแก้ไขสักครั้งค่ะ
         ขอขอบพระคุณล่วงหน้าสำหรับการรับฟังโดยการทำระบบนี้ค่ะ ขอบคุณค่ะ